OpenLLM-France/wikimedia huggingface dataset:
# Colós de Neró

El Colós de Neró era un monument de l'antiga Roma que, originàriament, representava la figura de l'emperador Neró.
El Colós era una obra de bronze de l'escultor Zenòdor i feia 110 peus d'alt (32,52 m), segons Plini el Vell, 120 segons Suetoni o 102 segons el Cronògraf de l'any 354 (30,16 m).
Al començament el colós es trobava al vestíbul de la Domus Aurea, in summa sacra via (és a dir, 'dalt de tot de la Via Sacra'). Per la proximitat al Colós, l'amfiteatre Flavi fou anomenat «el Colosseu».
L'incendi de la Domus Aurea va afectar el monument, que fou fet restaurar per Vespasià, que el va convertir en una representació del déu Sol. Hadrià va haver de fer servir 24 elefants per desplaçar-lo, per tal de fer lloc per al nou temple de Venus i Roma. Actualment encara és visible el basament de tova volcànica sobre el qual es dreçava l'estàtua.
Cada 6 de juny es feia la coronació del Colós, en què se li afegien garlandes de flors.

## Notes i referències

* ↑ Plini el Vell, Història natural, XXXIV, 7 s18.
* ↑ Suetoni (35,48 m), Vides dels dotze Cèsars, «Neró», 31.
* ↑ Cronògraf de l'any 354.
* ↑ Marcial, Espectacles, II, 1; Epístoles, I, 71, 7; Cassi Dió, LXVI, 15.
* ↑ Suetoni, Vides dels dotze Cèsars, «Vespasià», 18; Plini el Vell, l.c.; cfr. Història Augusta, «Còmmode», 17; Cassi Dió, Història de Roma, LXXII, 15.
* ↑ Història Augusta, «Hadrià», 19.
* ↑ Charles-François Dupuis: Origine des tous les cultes. París, Louis Rousier, 1836, p. 242.

## Vegeu també

* Llista de les estàtues més altes del món
# Campionat del Món de Trial 1984

La temporada de 1984 del Campionat del Món de trial fou la 10a edició d'aquest campionat, organitzat per la FIM. El calendari oficial constava de 12 proves puntuables, celebrades entre el 4 de març i el 9 de setembre.

## Canvis en el sistema de puntuació

L'any 1984, en un intent d'afavorir els pilots més regulars, entrà en vigor el nou sistema de puntuació vigent actualment, en què obtenen punts els 15 primers classificats de cada prova, repartits d'acord amb el següent barem:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 20 | 17 | 15 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
Nota.- Fins a l'any 1983 només obtenien punts els 10 primers classificats, repartits de la següent manera:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |

## Classificació final

| Posició | Pilot | Motocicleta | Punts |
| 1 | Eddy Lejeune | Honda | 214 |
| 2 | Thierry Michaud | Fantic | 212 |
| 3 | Bernie Schreiber | SWM | 152 |
| 4 | Philippe Berlatier | Italjet | 128 |
| 5 | John Lampkin | Fantic | 107 |
| 6 | Steve Saunders | Armstrong | 97 |
| 7 | Lluís Gallach | Merlin | 79 |
| 8 | Pascal Couturier | Beta | 77 |
| 9 | Gilles Burgat | Fantic | 71 |
| 10 | Bernard Cordonnier | Fantic | 65 |

## Referències

* «FIM Trial World Championship. 1984» (en anglès). trialonline.org. Arxivat de l'original el 13 de juny 2013. [Consulta: 20 febrer 2011].
# Jean Castel Sucarrat

Juan María Jean Castel Sucarrat (Girona, 18 de març de 1966) és un empresari i polític català, diputat al Parlament de Catalunya en la XI Legislatura.

## Biografia

Després d'estudiar administració, comptabilitat i càlcul mercantil amb els Salesians va ingressar com a auxiliar a la guàrdia civil. Després ha treballat com a vigilant jurat i com a empresari en el sector financer i immobiliari.
Inicialment va militar al Partit Popular de Catalunya, amb el que fou escollit regidor de l'ajuntament de Girona a les eleccions municipals de 2003 i 2007. En 2011 va deixar el partit i va ingressar a Ciutadans - Partit de la Ciutadania, del que n'és delegat territorial a la província de Girona. Ha estat escollit novament regidor a l'ajuntament de Girona com a cap de llista de C's a les eleccions municipals de 2015 i diputat a les eleccions al Parlament de Catalunya de 2015 i de 2017.

## Referències

* ↑ Els teus representants al web de Ciutadans
* ↑ Fitxa de l'ajuntament de Girona
* ↑ La candidatura per Girona de C’s, serà liderada per Jean Mª Castel Sucarrat
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
# Ciències de la salut

Les ciències de la salut són el conjunt de disciplines cientificotecnològiques que tracten de la preservació i restauració de la salut.
Les ciències de la salut tracten de tot allò relacionat amb la salut humana o animal. Comprèn dues parts: d'una banda, l'estudi, recerca i coneixement sobre la salut, sobre com millorar-la i el guariment de malalties; de l'altra, el coneixement del funcionament de l'organisme humà i dels animals. La recerca en ciències de la salut es basa en la Biologia, la Química i la Física, però també en les Ciències Socials.
La triple divisió de Claude Bernard de la medicina experimental és fonamentalment vàlida per al que avui coneixem com a ciències de la salut:
* Fisiologia: S'ocupa de l'estudi científic de l'estadi normal.
* Patologia: Estudia la natura de les malalties.
* Terapèutica: Estudia el tractament de les malalties.

## Àrees de coneixement de les Ciències de la Salut

* Ciències de laboratori clínic
** Bioquímica clínica
** Citogenètica clínica
** Citohematologia clínica
** Genètica molecular clínica
** Hemostasiologia clínica
** Immunologia clínica
** Microbiologia clínica
** Parasitologia clínica
* Ciències de la nutrició
** Bromatologia
** Dietètica
* Educació Física
* Farmàcia
** Biofarmàcia
** Farmàcia comunitària
** Farmàcia Galènica
** Farmàcia hospitalària
** Farmacodinàmia
** Farmacognòsia
** Farmacologia
** Química Farmacèutica
* Fisioteràpia
* Infermeria
* Logopèdia
* Medicina (cliqueu per a veure les especialitats mèdiques)
* Odontologia
* Optometria
* Podologia
* Psicologia
** Psicologia Clínica
** Psicologia de la Salut
* Teràpia ocupacional
* Veterinària

## Associacionisme

* Associació d'Estudiants de Ciències de la Salut (AECS)

## Enllaços externs

* Terminologia bàsica de Ciències de la salut al TERMCAT
* Portal de les Ciències de la Salut
# Gliese 674 b

Gliese 674 b és un exoplaneta que orbita Gliese 674. És un planeta de massa subneptuniana o sub-uraniana gasós o rocós. Orbita a una distància molt a prop de les 0,039 ua de la seva estrella, i el període orbital és només de 4,6938 dies. Aquest planeta té una excentricitat similar a la de Mercuri (e=0,2). El descobriment del planeta fou anunciat el 7 de gener de 2007 usant l'espectrògraf HARPS muntat en el telescopi de 3,6 metres de l'Observatori Europeu Austral (ESO) a la Silla, Xile.

## Referències

* 1 2 Xavier Bonfils «The HARPS search for southern extra-solar planets. X. A msini=11M_{earth}_ planet around the nearby spotted M dwarf GJ 674» (en anglès). Astronomy and Astrophysics, 1, 06-08-2007, pàg. 293–299. DOI: 10.1051/0004-6361:20077068.
* ↑ Xavier Bonfils «The HARPS search for southern extra-solar planets. X. A msini=11M_{earth}_ planet around the nearby spotted M dwarf GJ 674» (en anglès). Astronomy and Astrophysics, 1, 06-08-2007, pàg. 293–299. DOI: 10.1051/0004-6361:20077068.
* 1 2 3 Ji Wang «On the eccentricity distribution of short-period single-planet systems» (en anglès). Monthly Notices of the Royal Astronomical Society, 3, 30-09-2011, pàg. 1822–1833. DOI: 10.1111/J.1365-2966.2011.19600.X.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet GJ 674 b» (en anglès). Extrasolar Planets Encyclopaedia. Observatori Meudon. [Consulta: 17 desembre 2020].
* ↑ «GJ 674», 25-11-2009. Arxivat de l'original el 2009-11-25. [Consulta: 23 novembre 2018].
# Llançagranades Tipus 10

El Llançagranades Tipus 10 (del japonès: 十年式擲弾筒, Juu-nen-shiki) era un llança granades utilitzat per l'Exèrcit Imperial Japonès durant la Segona Guerra Mundial, de canó llis i carregat superiorment. Va entrar en servei en 1921. El Tipus 10 tenia una distància operativa màxima de 175 metres, molt més potent que qualsevol altre tipus de llaçagranades del moment. Tenia un controlador de distància a la base del canó, per on estava situat un forat, i per allà sortia el gas per a regular la distància a la que es podia llançar el projectil. Per a distàncies més curtes, part dels gasos d'escapament sortien pel costat. Per un error de traducció, el Tipus 10 va ser anomenta 'morter de genoll' per els americans. El manual per al morter instruïa a les tropes per a portat el morter en la cuixa superior, amb la base d'aquest en un cinturó, i en canó situat a la part inferior de la cuixa. El morter anava penjat únicament del cinturó, sense cap mena de cinta de seguretat extra per a portar el morter penjat de la cuixa. A begades també es portava penjat de la motxila. Les tropes americanes van veure a Guadalcanal perquè l'anomenaven morter de genoll, encara que també van pensar que el disseny de l'arma i com disparava les bengales li permetia disparar amb la placa base recolzada al genoll. Si el Tipus 10 era disparat d'aquesta manera, podria provocar diversos tipus de ferides per culpa del retrocés. Aquest error de traducció va seguir així fins que uns soldats es van feeir a si mateixos disparant el morter d'aquesta manera, i es va descobrir l'error de traducció, i la experimentació futura va ser cancel·lada.
Estudis actuals de la Intel·ligència Nord Amreicana creuen que el Llançagranades Tipus 10 tenia com a objevtiu principal llançar bengales i projectils d'il·luminació, i que el més pesat Llançagranades Tipus 89 s'utilitzava per a llançar les granades explosives.

## Disseny

El Llançagranades Tipus 10 va ser dissenyat en 1921, i va entrar en servei en el mateix any, fins al final de la Segona Guerra Mundial, en 1945. El morter pesava 2,6 kg, mesurava 525 mm de llargada, dels quals 240 mm eren del canó. Tenia un diàmetre de 50 mm. El projectil estàndard que llançava el Tipus 10 (la granada Tipus 91) pesava 0,53 kg. La granada podia ser llançada a una distància normal de 65 metres, i a una distància màxima de 125 metres.

## Munició

* Granada Tipus 91
* Granada de Fum Tipus 11
* Projectil d'Il·luminació Tipus 10
* Projectil de Senyalització Tipus 10
* Granada Pirotècnica Tipus 91
* Projectil de Fogueig Tipus 10

## Referències

* ↑ http://www.ibiblio.org/hyperwar/Japan/IJA/HB/HB-9-2.html
* ↑ http://www3.plala.or.jp/takihome/grenade.htm#10GD Taki (Type 10)
* ↑ Leo J. Daugherty III, Fighting Techniques of a Japanese Infantryman 1941-1945, ISBN 1-86227-162-3

## Vegeu també

* Llançagranades
* Llançagranades Tipus 100
* Imperi Japonès
# Comunitat de comunes de la Mossig i del Vignoble

La Comunitat de comunes de la Mossig i del Vignoble (oficialment: Communauté de communes de la Mossig et du Vignoble) és una Comunitat de comunes del departament del Baix Rin, a la regió del Gran Est.
Creada al 2017, està formada 24 municipis i la seu es troba a Wasselonne.

## Municipis

* Balbronn
* Bergbieten
* Cosswiller
* Crastatt
* Dahlenheim
* Dangolsheim
* Flexbourg
* Hohengœft
* Jetterswiller
* Kirchheim
* Knœrsheim
* Marlenheim
* Nordheim
* Odratzheim
* Rangen
* Romanswiller
* Scharrachbergheim-Irmstett
* Traenheim
* Wangen
* Wangenbourg-Engenthal
* Wasselonne
* Westhoffen
* Zehnacker
* Zeinheim

## Referències

* ↑ CC de la Mossig et du Vignoble
# Novi Put (Rakítnoie)

* Per a altres significats, vegeu «Novi Put».
Novi Put - Новый Путь (rus) - és un poble (un khútor) de l'óblast de Bélgorod, a Rússia. El 2021 tenia 37 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Regne de Sedang

El Regne de Sedang (francès: Royaume des Sedangs) fou una entitat política efímera establerta a finals del segle xix per l'aventurer francès Charles-Marie David de Mayréna en una part de l'actual Vietnam.
Mayréna, un oficial del govern francès amb un historial dubtós implicat en una malversació, el 1888 era propietari d'una plantació a la Indoxina francesa. Quan el rei de Siam començà a reclamar territoris vora les seves propietats, Mayréna convencé l'administrador colonial neguitós que el permetés liderar una expedició a l'interior per a negociar tractats amb els líders de les tribus locals.
# Torre del Zenobito

La Torre del Zenobito és una torre genovesa situada a la punta homònima, al sud de l'illa de Capraia, a l'Arxipèlag Toscà (Itàlia). És una de les quatre torres que la República de Gènova va bastir a l'illa per defensar-la dels pirates berberescos. Deu el seu nom a un antic monestir (cenobi) proper en l'edat mitjana.
Construïda el 1545 amb pedres volcàniques de color vermell extretes de la propera cala Rossa, sota la direcció de Lorenzo de Negro, fins que emmalaltí i el va substituir el sacerdot Bacigalupo. De planta circular, consta de 3 pisos i un entresòl, amb l'entrada a mitja alçada per a una millor defensa.

## Referències

* ↑ «Torre Zenobito» (en castellà). Visit Italy.
* ↑ «La Torre dello Zenobito» (en italià). Visit Capraia.
# Visoncourt

Visoncourt és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 34 habitants.

## Demografia
### Població

El 2007 la població de fet de Visoncourt era de 34 persones. Hi havia 16 famílies, de les quals 4 eren unipersonals (4 homes vivint sols), 4 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 14 eren l'habitatge principal de la família, 1 era una segona residència i 3 estaven desocupats. 16 eren cases i 2 eren apartaments. Dels 14 habitatges principals, 11 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 3 tenien tres cambres, 3 en tenien quatre i 8 en tenien cinc o més. 10 habitatges disposaven pel capbaix d'una plaça de pàrquing. A 7 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Visoncourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 20 persones, 16 eren actives i 4 eren inactives. Les 16 persones actives estaven ocupades(10 homes i 6 dones).. De les 4 persones inactives 3 estaven jubilades i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa alimentària i 1 d'una empresa de construcció.
Els 2 establiments comercials que hi havia el 2009 eren fleques.
L'any 2000 a Visoncourt hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Visoncourt a l'INSEE.
* Évolution et structure de la population Fitxa amb el detall de dades de Visoncourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Raffaele Farina

Raffaele Farina (Buonalbergo, Campània, Itàlia, 24 de setembre de 1933) és un cardenal i bisbe catòlic italià, arxiver de l'Arxiu Secret del Vaticà i prefecte de la Biblioteca Vaticana, elevat a cardenal pel papa Benet XVI l'any 2007.

## Biografia

Nascut l'any 1933 a la diòcesi italiana d'Ariano Irpino-Lacedonia va entrar amb setze anys a la Congregació Salesiana de Sant Joan Bosco el 25 de setembre de 1949 i va prendre els vots el 25 de setembre de 1954.
Farina va començar els seus estudis l'any 1954 a la Universitat Pontificia Salesiana de Torí. Va ser ordenat sacerdot pel bisbe Michele Alberto Arduino, S.D.B. l'1 de juliol de 1958. Més tard, Farina va estudiar història eclesiàstica a la Pontificia Universitat Gregoriana de Roma, on rebé el doctorat l'any 1965.
Entre 1965 i 1968 va treballar en la seva especialitat a la Fundació Alemanya "Humboldt" a Friburg de Brisgòvia i Bonn. De 1968 a 1972 va ser professor d'història de l'Església i Metodologia a la Universitat Pontificia Salesiana de Torí; serví com a degà de la mateixa facultat fins a l'any 1974 i va ser rector d'aquella universitat en dos períodes, 1977-1983 i 1992-1997.
Farina va ser nomenat regolatore del XXI capítol general de la seva congregació l'any 1978. Entre 1982 i 1986 va ser secretari del Comitè Pontifici de Ciència Històrica i subsecretari el mateix any del Consell Pontifici de Cultura a la Cúria Romana.
El 25 de maig de 1997 va ser nomenat prefecte de la Biblioteca Vaticana per Joan Pau II.
El 15 de novembre de 2006 va ser creat bisbe titular de l'Opitergium per Benet XVI. El 16 de desembre del mateix any va rebre de Tarcisio Bertone, company salesià, la seva consagració episcopal, en un acte celebrat a la Basílica de Sant Pere del Vaticà.
El 25 de juny de 2007 Farina va ser elevat a la dignitat arquebisbal i nomenat Arxiver dels Arxius Secrets del Vaticà i Bibliotecari de la Biblioteca Vaticana. El mateix dia la seva diòcesi titular va ser també elevada pro hac vice al nivell d'arxidiòcesi.
Benet XVI el crea cardenal diaca de San Giovanni della Pigna en el consistori el 24 de novembre de 2007. El 24 de setembre de 2013, dia que complia viutanta anys, va perdre la condició de cardenal elector.

## Distincions

* Cavaliere di Gran Croce Ordine al Merito della Repubblica Italiana (Roma, 4 luglio 2005), per iniciativa del President de la República Italiana.

## Referències

* ↑ Cavaliere di Gran Croce Ordine al Merito della Repubblica Italiana Rev.mo Don Raffaele Farina Prefetto della Biblioteca Apostolica - Città del Vaticano

## Bibliografia

* www.gcatholic.com (anglès)
* The Cardinals of the Holy Roman Church Arxivat 2018-01-07 a Wayback Machine. (anglès)

## Enllaços externs

* Biografia Arxivat 2010-11-30 a Wayback Machine. (italià)
# Novossilske (Crimea)

* Per a altres significats, vegeu «Novossélskoie».
Novossilske (en (ucraïnès): Новосільське, en rus: Новосельское, Novossélskoie) és un poble de la República Autònoma de Crimea a Ucraïna, que el 2014 tenia 2.424 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ciclohexè

El ciclohexè és un hidrocarbur amb la fórmula C₆H$_{10}$. Aquest cicloalquè és un líquid incolor amb olor forta. És un intermedi de diversos processos industrials no és gaire estable a l'emmagatzematge perllongat, ja que exposat a la llum forma peròxids orgànics.
Es produeix per la hidrogenació parcial del benzè. Es converteix en ciclohexanol, el qual es dehidrogena per donar ciclohexanona, un precursor del caprolactam. El ciclohexà també és un precursor de l'àcid adípic, àcid maleic, dicilohexiladipat, i ciclohexeneòxid. A més s'usa com un solvent.

## Referències

* ↑ Michael T. Musser "Cyclohexanol and Cyclohexanone" in Ullmann's Encyclopedia of Industrial Chemistry, Wiley-VCH, Weinheim, 2005.doi:10.1002/14356007.a08_217

## Enllaços externs

* International Chemical Safety Card 1054
* «NIOSH Pocket Guide to Chemical Hazards #0167». National Institute for Occupational Safety and Health (NIOSH).
* Material Safety Data Sheet for cyclohexene
* Cyclohexene synthesis
* Data sheet at inchem.org
# Visone

Visone, (Visòn en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Acqui Terme, Grognardo, Morbello, Morsasco, Prasco i Strevi.

## Galeria fotogràfica

* Ajuntament de Visone
* La torre i runes del castell de Visone
* La torre i els voltants del castell de Visone
* Església de la Santa Creu de Visone
* Església de Sant Pere i Sant Pau de Visone
# Raffaele Ferrara

Raffaele Ferrara (Nàpols, 3 d'octubre del 1976) va ser un ciclista italià, professional del 2001 al 2010.

## Palmarès

* 1998
** 1r a l'Astico-Brenta
* 2000
** 1r al Girobio i vencedor de 2 etapes
** 1r al Giro del Friül-Venècia Júlia
** 1r al Giro del Cigno

### Resultats al Tour de França

* 2003. Abandona (14a etapa)

### Resultats a la Volta a Espanya

* 2002. Abandona (16a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Comtat de Barbour (Alabama)

El comtat de Barbour és un comtat dels Estats Units a Alabama. Segons el cens del 2020, la població era de 25.223. La seu del comtat és Clayton. La ciutat més gran és Eufaula. Es diu així en nom de James Barbour, que va ser governador de Virginia.

## Referències

* ↑ «Cens EUA 2020». Decennial Census of Population and Housing by Decades. [Consulta: 6 febrer 2022].
* ↑ «QuickFacts: Baldwin County, Alabama; Population, Census, 2020 & 2010». United States Census Bureau.
# Novossiolki

«Novossiolki» té aquests significats:
* Novossiolki (Tambov), localitat de l'óblast de Tambov, a Rússia
* Novossiolki (Vladímir), localitat de l'óblast de Vladímir, a Rússia